Birt þann 1. desember , 2014 | Höfundur : Nörd Norðursins Þið sem kannast ekki við titilinn þá er þetta MMORPG bílaleikur frá Ubisoft og Ivory Tower . Það sem gerir þennan leik öðruvísi eru möguleikarnir sem spilaranum býðst að endurhanna sinn bíl í leiknum . Hægt er að búa til nokkrar útfærslur af sama bílnum sem henta mismunandi aðstæðum , sem hægt er að skipta um í skyndi á þjóðveginum . Sem er í raun aðal pæling leiksins , og að geta keyrt alla vegi í Bandaríkjunum . Kortið í leiknum virkar eins og í flestum RPG leikjum , fyrst þarf að keyra sjálfur á svæði og eftir það er hægt að hraðferðast . Spilun leiksins er skemmtileg , hvort hún sé sú besta er smekksatriði . Verkefni leiksins eru ekki fjölbreytt , kannski ekki skrítið þar sem þetta er bílaleikur , en þau eru samt skemmtileg . Það var allavega mjög auðvelt að gleyma sér við spilun , það eitt segir oft meira um leik en margt annað . Einnig virðist ekki vera hægt að keyra á fólk eða dýr í leiknum , ekki að það skipti miklu máli en gaman að benda á . Ekki tókst að finna neinn ósýnilegan vegg í leiknum , við fyrstu kynni þá virðist vera hægt að keyra hvar sem er . Í þessari Betu var aðeins hægt að ná upp í tíunda þrep , sem náði ekki mikið yfir söguþráð leiksins . Talað er um að spilun á aðal söguþræði leiksins taki allt að 20 klukkustundir þar sem enginn annar en Troy Baker ljáir aðalpersónu leiksins rödd sína . Við fyrstu kynni virðist söguþráðurinn ekki vera upp á marga fiska , í raun einfaldur , kjánalegur og fyrirsjáanlegur . Það verður gaman að sjá hvort hann verði betri eftir því sem líður á leikinn . Í heildina þá er The Crew vera skemmtilegur , áhugaverður bílaleikur sem kemur með nýtt blóð í bílaleikjaflæðið . Fyrir aðila sem hafa fengið nóg af Need for Speed eða Forza Motorsport þá er þessi leikur kærkomin tilbreyting . Leikurinn kemur út á PC , PS4 og Xbox One .